EkBass/fiwiki-20250220-pages-articles huggingface dataset:
Henri Alamikkotervo

Henri Alamikkotervo (s. 6. tammikuuta 2001 Tervola) on suomalainen futsalpelaaja, joka edustaa kaudella 2023–2024 Espanjan toiseksi korkeimmalla sarjatasolla pelaavaa Bisontes Castellón -joukkuetta. Vasenjalkaisen Alamikkotervon pelipaikka on laitapelaaja ja hän kuuluu myös Suomen futsalmaajoukkueeseen. Tervolan Palloseuran kasvatti Alamikkotervo pelasi ensimmäiset ottelunsa Futsal-Liigassa kaudella 2019–2020 Tornion Palloveikkojen riveissä.https://www.lapinkansa.fi/tervolan-palloseuran- kasvatti-henri-alamikkotervo/6014240 Kaudeksi 2021–2022 hän siirtyi pelaamaan espoolaiseen Golden Futsal Teamiin, jossa hän saavutti Futsal-Liigan hopeaa heti ensimmäisellä kaudellaan. Syksyllä 2023 Alamikkotervo siirtyi Espanjan toiseksi korkeimmalle sarjatasolle Bisontes Castellóniin.https://www.palloliitto.fi/ajankohtaista/futsal-on-nyt-ykkonen- henri-alamikkotervo-siirsi-opinnot-sivuun-ja-keskittyy-nyt Suomen futsalmaajoukkueessa Alamikkotervo pelasi ensimmäiset ottelunsa 18-vuotiaana syksyllä 2019 Nordic Futsal Cupissa Turussa.https://tulospalvelu.palloliitto.fi/person/53861/info Hän oli mukana myös Suomen historian ensimmäisissä arvokisoissa, vuoden 2022 EM-kilpailuissa Alankomaissa, jossa hän pelasi neljässä ottelussa onnistuen kahdesti maalinteossa Italiaa vastaan.https://www.uefa.com/futsaleuro/teams/players/250138764--henri- alamikkotervo/ Vuoden 2023 Captain's Ball -gaalassa Alamikkotervo palkittiin vuoden futsalpelaajana.https://www.palloliitto.fi/ajankohtaista/captain-s- ball-gaala-henri-alamikkotervo-miesten-vuoden-futsalpelaaja == Lähteet == Luokka:Suomalaiset futsalpelaajat Luokka:Vuonna 2001 syntyneet Luokka:Elävät henkilöt
Eternal Sunshine

Eternal Sunshine on yhdysvaltalaisen laulaja-lauluntekijän Ariana Granden seitsemäs studioalbumi, joka julkaistiin 8. maaliskuuta 2024. Vuoden 2023 joulukuussa Grande jakoi sarjan kuvia ja videoleikkeitä äänitysstudioista. 17\. tammikuuta 2024 Grande ilmoitti, että albumi julkaistaisiin maaliskuussa. Albumin ovat kirjoittaneet ja tuottaneet muun muassa Grande, Max Martin, Ilya Salmanzadeh ja Oscar Görres. Albumi on nimetty vuonna 2004 ilmestyneen romanttisen draamaelokuvan Tahraton mieli mukaan. Albumi käsitteli haavoittuvuutta että viihdettä, Granden henkilökohtaisten elämänkokemustensa innoittamana. Musiikkikriitikot ylistivät albumia Granden laulusuorituksesta ja aiheen emotionaalisesta haavoittuvuudesta. Albumin ensimmäinen single "Yes, And?" julkaistiin 12. tammikuuta 2024, joka debytoi Billboard Hot 100 -listan kärjessä. Toinen single "We Can't Be Friends (Wait for Your Love)" julkaistiin samanaikaisesti albumin kanssa. == Kappaleet == == Lähteet == Luokka:Vuoden 2024 albumit Luokka:Ariana Granden albumit
Hans Hauser

Hans Hauser (3. lokakuuta 1911 – 1974) oli itävaltalainen alppihiihtäjä. Hauser osallistui vuoden 1932 maailmanmestaruuskilpailuihin Cortina d’Ampezzossa. Hän sijoittui alppiyhdistetyssä toiseksi, pujottelussa kolmanneksi ja syöksylaskussa neljänneksi. Seuraavan vuoden MM-kilpailuissa Innsbruckissa Hauser sai syöksylaskussa pronssia. Hauser oli naimisissa tunnetun mafiakuriiri Virginia Hillin kanssa. == Lähteet == Luokka:Itävaltalaiset alppihiihtäjät Luokka:Vuonna 1911 syntyneet Luokka:Vuonna 1974 kuolleet
Norden (Ostfriesland)

Norden on kaupunki Saksan luoteisimmassa osassa. Se kuuluu Ala-Saksin osavaltioon ja historialliseen Norderlandin alueeseen. Nordenin ja sen ympäristön merkittäviä elinkeinoja ovat matkailu ja maatalous. == Maantiede == Norden sijaitsee Pohjois-Saksan alangolla Itä-Friisian luoteisosassa. Se rajautuu lännessä Pohjanmereen. Etäisyys Bremenistä on noin 125 kilometriä luoteeseen ja Hampurista noin 190 kilometriä länteen. == Historia == Khaukit ja saksit asuttivat nykyisen Nordenin seutua, kunnes 500-luvulta alkaen alueelle vaelsi lännestä friisejä. Alkoi kehittyä pieniä markkinapaikkoja, joista yksi oli Norden. Ensimmäinen asiakirjamaininta paikkakunnasta on huhtikuulta 1255. Vuonna 1531 Balthasar von Esensin joukot tuhosivat useita rakennuksia, mukaan lukien Andreaksen kirkon. 1600-luvun lopulla urkujenrakentajamestari Arp Schnitger rakensi Ludgerin kirkkoon barokkiurut, jotka tulivat laajalti tunnetuiksi. Vuonna 1744 Fredrik Suuri alisti Itä- Friisian Preussin vallan alle, Norden hyötyi tilanteesta taloudellisesti. Vuoden 1815 jälkeen kaupunki kuului Hannoverin kuningaskuntaan ja vuodesta 1866 jälleen Preussiin. Norden kytkettiin rautatieverkkoon 1883. Kristalliyönä marraskuussa 1938 kansallissosialistit polttivat Nordenin keskustassa sijainneen synagogan. Toisesta maailmansodasta kaupunki selvisi melko pienin vaurioin. Sodan jälkeen alue kuului brittien valtapiiriin ja sinne tulvi pakolaisia idästä. Demokratia palautettiin ja Itä-Friisiasta tuli osa uutta Ala-Saksin osavaltiota. 1960-luvun lopulla aloitettiin vanhankaupungin saneeraus ja seuraavan vuosikymmenen alussa Nordeniin liitettiin lukuisia ympäristön maalaiskuntia. Nordenia ympäröinyt maalaiskunta Sandbauerschaft oli liitetty kaupunkiin jo 1919. Nordenin historiallisesti arvokkaaseen rakennuskantaan kuuluu muun muassa kirkko Ludgerikirche, jonka historia alkaa 1200-luvulta. Kirkko sijaitsee keskellä kaupunkia. == Talous ja liikenne == Suurin osa Nordenin työvoimasta toimii matkailun ja muiden palvelualojen parissa. Nordenin rautatieasema, Bahnhof Norden, sijaitsee noin kuuden kilometrin päässä kahdesta Norddeichin rautatieasemasta. Norddeich sijaitsee aivan Pohjanmeren rannalla. pienois|vasen|200px|Nordenin raatihuone. == Viitteet == == Aiheesta muualla == *Norden, Ala-Saksi, Saksa — Sunrise, Sunset, and Daylength Luokka:Saksan kaupungit Luokka:Ala-Saksin kunnat
Timotheos Miletoslainen

Timotheos Miletoslainen (, ; noin 450–360 eaa.) oli antiikin kreikkalainen kitarodi eli kitharansoittaja, laulaja ja runoilija, joka oli kotoisin Miletoksesta.Timotheos, Tietosanakirja. Osa 9, palsta 1610–1611. Tietosanakirja-osakeyhtiö 1917 Timotheoksen opettaja oli mytileneläinen Frynnis. Hän toimi etupäässä Ateenassa. Timotheos, samoin kuin Frynnis, tunnetaan lähinnä nomos-laulun ja siihen kuuluvan kitharasävellyksen kehittäjänä. Hän itse kertoo lisänneensä kitharan kielet yhdeksitoista. Tiedot Timotheoksen runoudesta ja yleensä nomos-Iaulusta olivat niukat, kunnes 1902 Egyptistä löydettiin papyruksena suuri osa hänen Persialaiset () -nimisestä nomoksestaan. Alku on hävinnyt, mutta ydinosa, omfalos (”napa”), sen jälkeen seuraava sfragis- eli ”sinetti”-osasto ja epilogos ovat säilyneet. Persialaiset on vapaisiin lyyrisiin rytmeihin laadittu läpisävelletty soololaulu. Sen ydinosassa laulaja kuvaa kreikkalaisten ja barbaarien välisen meritaistelun, ehkä Salamiin taistelun, hurjaa melskettä ja esittää muun muassa useiden barbaarien kuolemantuskaa ja rajuja tunteenpurkauksia ja lopuksi kuninkaan pakokäskyn. Sfragis-osassa laulaja ikään kuin painaa teokseensa sinettinsä mainitsemalla nimensä ja kehumalla taitoaan. Epilogissa hän rukoilee Apollonin siunausta syntymäkaupungilleen. Runoelman sanonta on pöyhkeää ja teennäistä, täynnä vaikeatajuisia metaforia. Siinä näkyy pyrkimys hämmästyttää kuulijoita taiturimaisuudella. Nomoksessa kuitenkin sävelmä oli pääasiana. == Lähteet == == Aiheesta muualla == Luokka:400-luvulla eaa. syntyneet Luokka:300-luvulla eaa. kuolleet Luokka:Antiikin kreikkalaiset muusikot
Siviiliansioiden ritarikunta (Tšad)

Siviiliansioiden ritarikunta () on tšadilainen ritarikunta, joka perustettiin 14. elokuuta 1963. Sitä myönnetään tunnustuksena sellaisille henkilöille, jotka ovat ansioituneet valtion palveluksessa. Nimitykset ja ylennykset tehdään kerran vuodessa, 28. marraskuuta, joka on Tšadin kansallispäivä. Kunnianosoitusta jaetaan kolmessa luokassa: * komentaja * upseeri * ritari == Lähteet == Luokka:Tšadin kunniamerkit Luokka:Ritarikunnat
Guamin kuvernööri

Guamin kuvernööri (, ) on Guamin territorion ylintä toimeenpanovaltaa käyttävä poliitikko. Kuvernööri valitaan neljän vuoden välein järjestettävässä suorassa kansanvaalissa. Sama henkilö voidaan valita korkeintaan kahdeksi peräkkäiseksi kaudeksi. Ensimmäisenä vaaleilla valittuna kuvernöörinä toimi Carlos Camacho, joka aloitti virassaan vuonna 1970. Tätä ennen Camacho oli toiminut samassa virassa, johon hänet nimitettiin vuotta aikaisemmin. Nykyisenä kuvernöörinä toimii Lou Leon Guerrero, joka valittiin virkaan vuonna 2018. Hän on myös ensimmäinen nainen virassa. Kuvernöörin pätevyysvaatimuksia säätelee vuonna 1968 säädetty Elective Governor Acts -laki. Sen mukaan Guamin kuvernööriksi valittavan henkilön tulee täyttää seuraavat ehdot: * äänioikeutettu Guamilla * Yhdysvaltain kansalainen * väh. 30-vuotias * on asunut territorion alueella väh. 5 vuotta ennen vaaleja. == Luettelo kuvernööreistä == Kuva Nimi Virassa Puolue Carlos Camacho 1971–1975 rep. Ricardo Bordallo 1975–1979 dem. Paul McDonald Calvo 1979–1983 rep. Ricardo Bordallo 1983–1987 dem. Joseph F. Ada 1987–1995 rep. Carl Gutierrez 1995–2003 dem. Felix Perez Camacho 2003–2011 rep. Eddie Baza Calvo 2011–2019 rep. Lou Leon Guerrero 2019– dem. Lähde: == Lähteet == *
Khan Yunisin pakolaisleiri

Khan Yunisin pakolaisleiri on palestiinalaisten pakolaisten pakolaisleiri Gazan kaistan Khan Yunisin kaupungissa. UNRWAn mukaan vuonna 2023 leirillä oli 88 854 rekisteröityä pakolaista. ==Maantiede== Khan Yunisin pakolaisleiri sijaitsee Gazan kaistalla Khan Yunisin kaupungin länsipuolella ja Rafahin kaupungin pohjoispuolella. Matkaa Välimeren rannikkoon on muutama kilometri. Kokoa leirillä on 1,27 km2. ==Historia== Khan Yunisin pakolaisleiri perustettiin vuoden 1948 Israelin itsenäisyyssodan jälkeen palestiinalaisille pakolaisille pääasiassa nykyisen Beerseban alueelta. Leirille muodostui hyvin tiheää asutusta, mikä on johtanut ongelmiin esimerkiksi yhteisöllisten tilojen tai ulkoilutilojen puutteesta. Ongelmana on ollut myös leirin vesihuolto. Israelin miehitettyä alueen Suezin kriisin aikana vuonna 1956 Khan Yunisin kaupungissa ja pakolaisleirillä toteutettiin verisiä kostotoimia paikallisia siviilejä vastaan. Vuoden 2023 Gazan sodan seurauksena leirille saapui suuri määrä pakolaisia muualta Gazasta. ==Väestö== UNRWAn mukaan vuonna 2023 leirillä oli 88 854 rekisteröityä pakolaista, joskin luku sisältää vain virallisesti rekisteröidyt pakolaiset. Leiri on hyvin tiheään asutettu. ==Lähteet== Luokka:Gazan kaista Luokka:Palestiinan kaupungit Luokka:Palestiinalaisten pakolaisleirit
Sven Senteler

Sven Senteler (s. 11. elokuuta 1992 Zürich, Sveitsi) on sveitsiläinen jääkiekkoilija. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Senteler edustaa Sveitsin NLA- liigassa pelaavaa EV Zugia. Senteler on edustanut EV Zugia kaudesta 2015–2016 lähtien ja hänellä on sopimus joukkueen kanssa kauden 2025–2026 loppuun saakka. Hän on edustanut NLA:ssa myös ZSC Lionsin joukkuetta kahden kauden ajan. Senteler on urallaan voittanut kolme NLA:n mestaruutta. Senteler on pelannut 366 NLA:n runkosarjan ottelua. Näissä otteluissa hän on tehnyt 83 maalia ja 75 syöttöä eli 158 tehopistettä. Senteler on pelannut 102 NLA:n pudotuspelien ottelua. Näissä otteluissa hän on tehnyt seitsemän maalia ja 15 syöttöä eli 22 tehopistettä. Uran tilastot päivitetty 18. tammikuuta 2024. Senteler kuului Sveitsin joukkueeseen Suomen ja Latvian MM-kilpailuissa 2023. https://www.iihf.com/en/events/2023/wm/teams/roster/36697/switzerland == Lähteet == Luokka:Sveitsiläiset jääkiekkoilijat Luokka:Vuonna 1992 syntyneet Luokka:Elävät henkilöt
Otto Mikkonen

Otto Antero Mikkonen (s. 23. lokakuuta 1949 Kuhmo) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 18.1.2024. Otto Mikkonen syntyi Erkki Aukusti Mikkosen ja Martta Johanna Kilpeläisen perheeseen. Hän avioitui 1971 Eila Tellervo Malisen kanssa. Mikkonen tuli ylioppilaaksi Kuhmon yhteislukiosta 1968 ja valmistui diplomi-insinööriksi Teknillisestä korkeakoulusta 1974. Hän oli Oy Kiteen Puhos Ab:n tuoteinsinööri 1974–1975 ja käyttöpäällikkö 1976–1983, Oy Wilhelm Schauman Ab:n teknillinen johtaja 1983–1985, Pellos-Puhos Oy:n paikallisjohtaja 1985–1986 ja Kirjapaino Oy Maakunnan, vuodesta 1993 KM-Yhtymä Oy, toimitusjohtaja 1986–2006. Mikkosella on ollut myös useita liike-elämän ja muita asiantuntija- ja luottamustehtäviä, kuten SOK:n hallintoneuvoston puheenjohtajuus 2002–2013. Teollisuusneuvoksen arvonimen hän sai 2005. (ei- vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1949 syntyneet Luokka:Elävät henkilöt
Ala-Siikajärvi (Kuopio)

Ala-Siikajärvi on Säyneisen alueella, entisen Juankosken kunnan alueella sijaitseva kylä. Ala-Siikajärvi sijaitsee lähellä Salmenpellon kylää. Ala- Siikajärven asukkaista suurin osa asuu omistusasunnossa ja muutama prosentti asunnoista on vuokra-asuntoja. Kylän asukkaiden keski-ikä on noin 50 vuotta. Alueen asukasluku on 538 ja kylän pinta-ala on 15 km2. == Lähteet == Luokka:Säyneinen Luokka:Kuopion kylät
Eeva Primmer

Eeva Primmer (s. 1971) on suomalainen maatalous- ja metsätieteiden tohtori, ympäristöpolitiikan dosentti ja Suomen ympäristökeskuksen tutkimusjohtaja. Primmer väitteli maa- ja metsätaloustieteiden alalta Helsingin yliopistossa, jossa hänellä on ollut ympäristöpolitiikan dosentuuri vuodesta 2015. Primmer aloitti vuonna 2017 Sykessä, 2019 alkaen tutkimusjohtajana. Primmer on ollut vuodesta 2017 alkaen YK:n ympäristöohjelman alaisen kansainvälisen luonnonvarapaneelin (UN-IRP) jäsen. Syksyllä 2023 hänet valittiin IPBES- paneelin hallitukseen. Primmer kuuluu myös Alternetin neuvostoon sekä Metsäneuvostoon. Primmer on julkaissut n. 60 vertaisarvioitua tieteellistä artikkelia, 50 muuta artikkelia ja 7 kirjaa. == Lähteet == == Aiheesta muualla == * Eeva Primmerin ORCID-profiili * Eeva Primmerin Google Scholar-profiili * Eeva Primmeristä Syken uusi tutkimusjohtaja. 7.1.2019, Suomen ympäristökeskus. Luokka:Valtionlaitosten johtajat Luokka:Suomalaiset tieteilijät Luokka:Vuonna 1971 syntyneet Luokka:Elävät henkilöt Luokka:Suomen ympäristökeskus
Ylä-Siikajärvi (Kuopio)

Ylä-Siikajärvi on kylä Säyneisen alueella, entisen Juankosken alueella. Kylä sijaitsee Jokitien varrella, joka erkanee Puntintiestä. == Lähteet == Luokka:Säyneinen Luokka:Kuopion kylät
Ohjus (elokuva)

Ohjus on Miia Tervon ohjaama ja käsikirjoittama suomalainen draamakomediaelokuva, joka tuli ensi-iltaan helmikuussa 2024. Elokuva perustuu 1980-luvun ohjusselkkaukseen Suomen Lapissa. Neuvostoliittolainen maaliohjus eksyi 28. joulukuuta 1984 Barentsinmereltä Suomen puolelle ja syöksyi Inarijärveen. Ohjus löydettiin tammikuussa 1985 ja sen nostamista seurasi koko kansainvälinen media ja maailma. Elokuvan pääosassa on Oona Airola. Hänen esittämänsä yksinhuoltaja Niina päätyy paikallisen sanomalehden toimittajaksi ja törmää mahdolliseen jymyuutiseen kylässä, jossa ei koskaan tapahdu mitään. Elokuvan tuotti Elokuvayhtiö Komeetta ja sen levitti elokuvateattereihin SF Studios. Airola voitti roolistaan parhaan näyttelijän palkinnon Göteborgin elokuvafestivaaleilla. == Arvosteluja == * Maija Kääntä, Kulttuuritoimitus * Jouni Vikman, Episodi * Tero Kartastenpää, Helsingin Sanomat * Riia Pakkanen, Iltalehti * Emmi Koivumäki, Film-o-holic * Jussi U. Pellonpää, Forssan lehti * Toni Keränen, Seiska * Päivi Valotie, Turun Sanomat * Rolf Bamberg, Demokraatti * Jussi Virratvuori, Karjalainen == Lähteet == == Aiheesta muualla == * Elokuvan traileri YouTubessa * Yle: Muisti: Inarin ohjuskriisi. Luokka:Vuoden 2024 suomalaiset elokuvat Luokka:Suomalaiset draamakomediaelokuvat Luokka:Suomalaiset tositapahtumiin perustuvat elokuvat‎
Gävlen valtiopäivät

Gävlen valtiopäivät oli Ruotsin säätyvaltiopäivien istuntokausi, joka avattiin Gävlessä 23. tammikuuta 1792 ja joka päättyi 24. helmikuuta 1792. Istuntokausi kesti 32 päivää. Säädyt kutsuttiin koolle ensisijaisesti taloudellisten asioiden ratkaisemiseksi. Valtiopäivät olivat kuningas Kustaa III:n viimeiset ennen hänen murhaansa. (runeberg.org) == Historia == Valtiopäiväiväkaupungiksi valittiin maakuntakaupunki, sillä Kustaa III toivoi voivansa estävänsä joitakin epäsuotuisia aatelisia saapumasta valtiopäiville. Tarkoitusta varten hän erikseen kielsi kaikkia niitä sukuja saapumasta, jotka eivät edustaneet klaanisukujen johtajia. Heiltä kiellettiin parlamentaarinen valta, elleivät he saaneet erityistä lupaa kuninkaalta. Valtiopäiväkutsu aiheutti paljon huolta. Pelättiin, että kuningas aikoi aloittaa uuden sodan iskeäkseen Ranskaan Ranskan vallakumouksen aikana. Hänen huhuttiin myös suunnittelevan uutta vallankaappausta täydellisen itsevaltiuden anastamiseksi. Valtiopäivät sujuivat rauhallisesti. Säädyt suostuivat ottamaan vastattavakseen 8 ja ½ miljoonaa riikintaaleria uutta valtionvelkaa ja sitoutuivat maksamaan yhtä suuria suostuntaveroja kuin vuoden 1789 valtiopäivillä. Aatelittomat säädyt esittivät Kustaa III:lle erityisen kiitoksen yhdistys- ja vakuuskirjan antamisesta, mitä kuningas piti suurena tunnustuksena. == Katso myös == * Ruotsin säätyvaltiopäivät * Valtiopäivämies == Valtiopäivien marsalkat == Kustaa III valitsi seuraavat neljän maakuntaparlamentin muodostavat säätyjen puhemiehet: * Ritari ja aatelisto: Landmarsalkka Eric Ruuth * Papisto: arkkipiispa Uno von Troil * Porvaristo: Tukholman kaupunginvaltuutettu Anders Liidberg * Talonpoikaisto: Anders Andersson Tavelsjössä == Lähteet == Luokka:Ruotsin säätyvaltiopäivät Luokka:1792
Sean Durkin

Timothy Sean Durkin (s. 9. joulukuuta 1981) on kanadalais-yhdysvaltalainen elokuvaohjaaja, -käsikirjoittaja ja -tuottaja. Hänen ensimmäinen kokopitkä elokuva, psykologinen trilleri Martha Marcy May Marlene sai maailmanensi- iltansa vuonna 2011 Sundancen elokuvajuhlilla, missä hänet palkittiin ohjaajapalkinnolla. Hänen myöhempiä ohjaustöitään ovat draamaelokuva The Nest (2020) ja Von Erichin showpainiperheestä kertova The Iron Claw (2023). Durkin on ohjannut myös neliosaisen draamasarjan Southcliffen tragedia (2013). == Lähteet == == Aiheesta muualla == * Luokka:Kanadalaiset elokuvaohjaajat Luokka:Yhdysvaltalaiset elokuvaohjaajat Luokka:Vuonna 1981 syntyneet Luokka:Elävät henkilöt
Rohtobalsami

Rohtobalsami (Myroxylon balsamum) on hernekasvien (Fabaceae) heimoon kuuluva kasvilaji. Se on trooppinen puulaji, joka kasvaa luontaisena Keski- ja Etelä- Amerikassa. Lajista on erotettu kaksi muunnosta: tolurohtobalsami (Myroxylon balsamum var. balsamum) ja perunrohtobalsami (Myroxylon balsamum var. pereirae). Rohtobalsami on 34 metriä korkeaksi kasvava puulaji. Sen runko voi kasvaa noin metrin paksuiseksi ja rungon kuori on yleensä harmaa tai paikoin kellertävä. Lehdet ovat monilehdykkäisiä, ja lehdykät ovat 6–9 cm pitkiä ja 3–4 cm leveitä. Kukat ovat valkeita ja niissä on viisi terälehteä. Hedelminä olevat palot ovat siivellisiä, 8–13 cm pitkiä ja noin 2,5 cm leveitä. Kussakin palossa on yksi siemen palon kärjessä. Siemenet leviävät tuulten mukana. Brasiliassa laji kukkii heinä–syyskuussa ja siemenet kypsyvät loka–marraskuussa. Rohtobalsami kasvaa alueilla, joilla vuotuinen keskilämpötila on 27–32°C ja vuotuinen sadanta 1350–4030 mm. Kasvupaikan maaperän tulisi olla hieman hapan. Lajia tavataan korkeimmillaan 700 metrin korkeudella merenpinnasta. Rohtobalsami kasvaa luontaisena Meksikossa, El Salvadorissa, Panamassa, Kolumbiassa, Venezuelassa, Perussa, Brasiliassa ja Argentiinassa. Vieraslajina sitä tavataan ainakin Intiassa ja Yhdysvalloissa. Rohtobalsamia voidaan käyttää moniin eri tarkoituksiin, ja siitä saadaan puutavaraa sekä lateksimaista nestettä. Rohtobalsamista sahattua puutavaraa käytetään lattia- ja sisustusmateriaalina, huonekaluihin ja ratapölkkyihin. Tolurohtobalsamista saatavaa lateksimaista nestettä kutsutaan tolubalsamiksi ja perunrohtobalsamista saatavaa vastaavaa ainetta perunbalsamiksi. Kumpaakin näistä aineista voidaan käyttää makuaineena nestemäisissä yskänlääkkeissä, juomissa, jäätelöissä ja purukumeissa. Tolubalsami ja perunbalsami sisältävät noin 60 % bentsyylisinnamaattia, joka on haihtuva öljy, ja jota käytetään parfyymeissä, saippuoissa ja muussa kosmetiikassa sekä leivonnaisissa. Lisäksi rohtobalsamin siemeniä käytetään latinalaisessa Amerikassa suositun alkoholijuoman aguardienten mausteena. == Lähteet == == Aiheesta muualla == * JSTOR Global Plants: Myroxylon balsamum * UniProt: Taxonomy – Myroxylon balsamum * Global Biodiversity Information Facility (GBIF): Myroxylon balsamum Luokka:Hernekasvit Luokka:Puut
ALK-Abelló

ALK-Abelló A/S on tanskalainen terveydenhoitoalan yritys. Yritys on yksi maailman johtavista yrityksistä allergian ehkäisyssä, diagnosoinnissa ja immunoterapiassa. Vuonna 2018 yritys työllisti maailmanlaajuisesti noin 2 300 työntekijää, joista noin 800 työskentelee DTU Science Parkissa sijaitsevassa pääkonttorissa. Yrityksen perustivat vuonna 1923 farmaseutti Peter Barfod ja tohtori Kaj Baagøe, kun he rekisteröivät ensimmäisen farmaseuttisesti valmistetun allergeeniuutteen. Yhtiön suurin osakkeenomistaja on Lundbeckfonden, jolla on 40,3 prosentin osuus ja 67 prosenttia äänistä. Lundbeckfonden on myös lääkeyhtiö H. Lundbeckin ja Falckin enemmistöosakas. == Katso myös == * Luettelo Kööpenhaminan pörssissä noteeratuista yhtiöistä == Lähteet == Luokka:Tanskalaiset pörssiyhtiöt Luokka:Tanskalaiset lääkealan yritykset
Maurice Ronet

Maurice Ronet (oik. Maurice Julien Marie Robinet; 13. huhtikuuta 1927 Nizza, Ranska – 14. maaliskuuta 1983 Pariisi, Ranska)Maurice Ronet, FrenchFilms.org, viitattu 18.1.2024. oli ranskalainen näyttelijä. == Yksityiselämä == Ronet oli Charlie Chaplinin tyttären Josephine Chaplinin avopuoliso.Edward Helmore: Josephine Chaplin, actor and daughter of Charlie Chaplin, dies aged 74, The Guardian, 21.7.2023, viitattu 18.1.2024.Mike Barnes: Josephine Chaplin, Actress and Daughter of Charlie Chaplin, Dies at 74, The Hollywood Reporter, 21.7.2023, viitattu 18.1.2024. == Filmografia == Vuosi Suomenkielinen nimi Alkuperäinen nimi 1952 La Jeune folle La Jeune folle 1954 Suuri rakkaus Casta diva 1955 Gigolo Gueule d'ange 1957 Ikuinen vaellus Celui qui doit mourir 1957 Hissillä mestauslavalle Ascenseur pour l'échafaud 1958 Himoittu nainen Ce corps tant désiré 1959 Kuuma aurinko Plein soleil 1959 Les Grandes personnes Les Grandes personnes 1960 Tyttö Granadasta Carmen la de Ronda 1961 Ilmianto La Dénonciation 1962 Le Meurtrier Le Meurtrier 1963 Virvatuli Le Feu follet 1965 Kolme huonetta Manhattanilla Trois chambres à Manhattan 1966 Shamppanjamurhat Le Scandale 1966 Vihreät paholaiset The Lost Command 1966 Demarkaatiolinja La Ligne de démarcation 1967 Tehtävä ilman armoa La Route de Corinthe 1968 Linnut kuolevat Perussa Les Oiseaux vont mourir au Pérou 1969 Vaarallinen loma La Piscine 1969 Viimeiset viettelykset La Femme écarlate 1969 Mies, nainen, rakastaja La Femme infidèle 1971 Raphael ou le débauché Raphael ou le débauché 1973 Rakkauden jumalatar 1973 Don Juan 1973 1975 Rakkauden orgiat La Messe dorée 1981 Sfinksi Sphinx == Lähteet == Luokka:Ranskalaiset näyttelijät Luokka:Vuonna 1927 syntyneet Luokka:Vuonna 1983 kuolleet
Sebestyén Tinódi

Sebestyén Tinódi (k. n. 1557) oli unkarilainen trubaduuri, tunnettu myös nimellä Lantos ("Luutunsoittaja"). Hän syntyi 1500-luvun alkupuolella, opiskeli latinakoulussa, haavoittui pahasti taistelussa turkkilaisia vastaan.Tinódi, Sebestyén, Tietosanakirja. Osa 9, palsta 1615. Tietosanakirja- osakeyhtiö 1917 Tinódi toimi muun muassa Budan linnan puolustajan Bálint Törökin (1502–1550) sihteerinä, vaelteli sen jälkeen ympäri maata hoveissa, linnoissa ja taistelutantereilla, rohkaisi maamiehiään laulullaan ja soitollaan sekä kehotti heitä yksimielisyyteen. Perheellistyttyään hän asettui 1548 vakinaisesti asumaan Kassaan. Missä vain sattui tärkeitä sotaisia tai valtiollisia tapahtumia, Tinódi oli läsnä saadakseen niistä tietoja ja ikuistaakseen ne runomuotoisissa "aikakirjoissaan", joita hän esitti laulaen ja soittaen ja julkaisikin useimmat nuotein varustettuina 1554 Kolozsvárissa nimellä Cronica. Runollisina tuotteina ne ovat heikkoja, asiallisen luotettavuutensa vuoksi niiden historiallinen arvo sitä vastoin on suuri. Áron Szilády julkaisi kaikki Tinódin teokset selityksin varustettuina (Régi Magyar Költők Tára. III). Sebestyén Tinódin tekstejä on teoksessa Unkarin lyyra.Unkarin lyyra, Vaski-kirjastot, Finna.fi, viitattu 18.1.2024 ==Lähteet== ==Aiheesta muualla== Luokka:Unkarilaiset runoilijat Luokka:Trubaduurit Luokka:1500-luvulla syntyneet Luokka:1500-luvulla kuolleet
The Bricklayer

The Bricklayer on vuonna 2024 ensi-iltansa saanut yhdysvaltalainen toimintaelokuva, jonka on ohjannut suomalainen Renny Harlin sekä käsikirjoittaneet Hanna Weg ja Matt Johnson. Se perustuu Paul Lindsayn samannimiseen romaaniin, joka julkaistiin vuonna 2010. Pääosia esittävät Aaron Eckhart, Nina Dobrev, Tim Blake Nelson, Ilfenesh Hadera ja Clifton Collins Jr.. The Bricklayer sai Yhdysvaltain-ensi-iltansa 5. tammikuuta 2024. == Näyttelijät == == Lähteet == == Aiheesta muualla == * Luokka:Vuoden 2024 yhdysvaltalaiset elokuvat Luokka:Yhdysvaltalaiset toimintaelokuvat Luokka:Renny Harlinin ohjaamat elokuvat
Marjatta Laosmaa

Marjatta Clara Helena Laosmaa, sukunimi aik. Gestrin (28. helmikuuta 1912 Tampere – 2001) oli suomalainen arkkitehti. Arkkitehtuurimuseo arkkitehtiesittely : Jermo Laosmaa Marjatan syntyessä hänen lapsuuden perheensä asui Tampereella Pikkupalatsissa. Hänen perheeseensä kuuluivat hänen äitinsä, arkkitehti Hilja Gestrin ja isänsä, liikemies-valokuvaaja Werner Mauritz Gestrin sekä nuorempi sisko Vappu Ilma Maurica. Vuonna 1924 perhe muutti asumaan Tampereen Keskustorin itälaidalla sijaitsevaan Sumeliuksen taloon, missä perhe asui 12 vuotta. Laosmaa valmistui ylioppilaaksi vuonna 1931 Tampereen suomenkielisestä yhteiskoulusta. Hän valmistui diplomiarkkitehdiksi Suomen Teknillisestä korkeakoulusta vuonna 1938. Hän oli arkkitehdin urallaan aktiivinen Suomen Arkkitehtiliitto SAFA:n ja Suomen Naisarkkitehtien Yhdistyksen Architectan jäsen. Marjatta Laosmaa avioitui vuonna 1939 arkkitehti Jermo Laosmaan kanssa, ja he saivat kolme lasta. He suunnittelivat arkkitehdin urillaan yhdessä muun muassa monia asuinrakennuksia. Yksi heidän tärkeimmistä töistään on Suomen meijerikoulutukselle historiallisesti merkittävän Hämeenlinnan meijerioppilaitoksen alkuperäinen kampus. Marjatta jatkoi itsenäisesti arkkitehdin uraansa puolisonsa Jermo Laosmaan kuoltua vuonna 1962. Meijerskasta agronomiin - Suomen maitotalousopetuksen historia, Touko Perko, 2011. == Rakennuksia == * Yksityisomisteinen, punatiilinen omakotitalo, Laivurinkatu 4, Porvoo 1951 Laivurinkatu 4, Porvoon empirekeskustan inventointi 2014 s.415 https://www.porvoo.fi/app/uploads/2021/09/Kaavselv_empirekeskustan_inventointi_2014_osa3_k40-66.pdf * Teresia ja Rafael Lönnströmin kotimuseo, Rauma 1942, Jermo Laosmaan kanssa Koti täynnä taidetta ja tehdashistoriaa, Turun Sanomat 14.6.2009 Huvila Lönnström - 75 vuotta eleganssia * Asuinkerrostalo Kulmakatu 3b, Kruununhaka, Helsinki 1951, Jermo Laosmaan kanssa Kulmakatu 3b, Korttelit.fi * Hämeenlinnan meijerioppilaitoksen kampus ja siihen liittyvä oppilasasuntola sekä opettajien asuinrakennus, Sairio, Hämeenlinna 1954, Jermo Laosmaan kanssa * Hämeenlinnan meijerioppilaitoksen laajennus ja uusi oppilasasuntola, Sairio, Hämeenlinna 1965 * Parikkalan meijerin meijerirakennus sekä tämän yhteydessä olevat toimisto-asuinrakennus ja rivitalo 1959, yhdessä Jermo Laosmaan kanssa Särkisalmen kylätaajaman kulttuuriympäristöinventointi, s.20 https://parikkala.fi/wp- content/uploads/2021/12/LIITE-4-Sarkisalmen_KYS_250518.pdf * Nurmeksen Juustola-meijeri 1962, yhdessä Jermo Laosmaan kanssaNurmeksen Osuusmeijeri- Juustola suppea rakennusinventointi, s.3 https://dynastyjulkaisu.pohjoiskarjala.net/nurmes/kokous/2023459-5-14908.PDF * Nurmeksen meijerin työntekijöiden asuinrakennus Kynsiniemenkadulla 1960, yhdessä Jermo Laosmaan kanssa Nurmeksen kaupungin kaavaselostus 1.9.2023, s.14 https://dynastyjulkaisu.pohjoiskarjala.net/nurmes/kokous/2023481-3-15896.PDF * Lapinlahden Osuusmeijerin alue 1950–1960, missä suunnittelijoina työskenteli lisäksi Jermo Laosmaa, Matti K. Mäkinen ja Kaarina Löfström. == Lähteet == Luokka:Suomalaiset arkkitehdit Luokka:Vuonna 1912 syntyneet Luokka:Vuonna 2001 kuolleet
Gabriel Garcia Xatart

Gabriel Garcia Xatart (s. 1. kesäkuuta 1988 Manresa) on espanjalainen jalkapallovalmentaja. Hän on toiminut vuodesta 2023 Ekenäs IF:n päävalmentajana. Ennen EIF:ää Xatart toimi TPS:n apuvalmentajana vuonna 2022. == Lähteet == Luokka:Espanjalaiset jalkapallovalmentajat Luokka:Vuonna 1988 syntyneet Luokka:Elävät henkilöt
Stormbringers

Stormbringers on suomalaisen metalliyhtyeen Before the Dawnin kahdeksas studioalbumi. Se julkaistiin vuonna 2023 levymerkillä Napalm Records. Albumi ylsi Suomen virallisen listan sijalle 11. == Kappaleet == # # # # # # # # # == Kokoonpano == ;Yhtye * Tuomas Saukkonen – rummut, kitara, tuottaja * Paavo Laapotti – laulu * Juho Räihä – kitara, tuottaja, äänittäjä, miksaus, masterointi * Pyry Hanski – basso ;Tuotanto * Saku Moilanen – kosketinsoittimet, äänittäjä, miksaus * Nikos Stavridakis – grafiikka & layout * Teppo Ristola – valokuvat == Arvostelut == * Kaaoszine: * Soundi: == Lähteet == == Aiheesta muualla == * * Luokka:Vuoden 2023 albumit Luokka:Before the Dawnin albumit
Taborin taistelu

Taborin taistelu oli ranskalaisten ja osmanien joukkojen välillä käyty taistelu 16. huhtikuuta 1799 Ranskan vallankumoussotien aikana. Napoléon oli vallattuaan Egyptin edennyt Syyriaan ja piiritti Akkoa. Selustaa uhkasi saapuva osmanien armeija. Jean-Baptiste Kléber johti ranskalaisia lähellä Taborinvuorta käydyssä taistelussa, joka päättyi ranskalaisten voittoon. == Tausta == Taborinvuori on kukkula Jisreelin tasangolla nykyisessä Israelissa. Taistelu käytiin vuoren viereisellä tasangolla. Taborin taistelun aikaan vuonna 1799 aluetta hallitsi Osmanien valtakunta. Napoléon oli vallannut nopeasti ranskalaisineen joukkoineen Egyptin vuonna 1798. Abukirin taistelu ja laivaston menetys jätti hänet kuitenkin eristyneeksi emämaa Ranskasta. Häntä uhkasi nyt osmanien ja brittien yhteinen hyökkäys Egyptiin. Napoleon päätti kohdata osmaniarmeijan tuhotakseen sen ennen mahdollista kaksoisarmeijan saapumista Egyptiin. Vuonna 1799 hän aloitti sotaretken Egyptistä Osmanien valtakunnan hallitsemaan Syyriaan, kohdaten osmanien paikallisia joukkoja johtaneen Akkon kuvernööri Ahmad al-Džazzar Pašan Akkon piirityksen aikana. Akkon piiritys pitkittyi ja samalla ranskalaiset saivat tietää osmanien alaisten Damaskoksen ja Aleppon kuvernöörien johtamien armeijoiden lähestymisestä ranskalaisten selustaan. Kenraali Jean-Andoche Junotin joukot löivät saapuvat osmanijoukot Nasaretin taistelussa 5. huhtikuuta 1799, mutta Napoleon lähetti vielä kenraali Jean-Baptiste Kléberin johtaman osaston tukemaan häntä. Kléber saapui lähelle Taborinvuorta, jonne osmanien pääjoukot olivat leiriytyneet. == Taistelu == Osmanien vahvuus oli noin 25 000–30 000 miestä. Heidän sotilaansa olivat kuitenkin kouluttamattomia ja kokemattomia. Kléberin johtamia ranskalaisia oli noin 2 000\. Osmanien ratsuväki havaitsi ranskalaisjoukot aamulla 16. huhtikuuta ja osmanit päättivät piirittää ranskalaiset. Kléber oli järjestänyt joukkonsa neliömuodostelmaan, mutta aloitti taistellen vetäytymisen paikalta. Yhteenoton kestettyä noin 10 tuntia ranskalaisten ammukset alkoivat käydä vähiin. Osmanien yllätykseksi paikalle saapui kuitenkin ranskalainen divisioona Napoleonin ja kenraali Louis André Bonin johtamana. Heidän johtamansa rynnäkkö johti osmanien joukkojen pakoon. == Seuraukset == Taistelu oli voitto ranskalaisille, jotka olivat turvanneet selustansa Akkon piirityksen aikana. Napoleon päättyi kuitenkin lopulta luopumaan Akkon piirityksestä ja hän palasi Syyriasta takaisin Egyptiin ja myöhemmin Ranskaan. == Lähteet == Luokka:Ranskan vallankumoussotien taistelut Luokka:Osmanien valtakunnan taistelut Luokka:1799
Peter Schickele

Peter Schickele, taiteilijanimi P. D. Q. Bach (17. heinäkuuta 1935Schickele, Peter (1935-....), Bibliotheque nationale de France 23.2.2012, viitattu 19.1.2024 – 16. tammikuuta 2024) oli yhdysvaltalainen säveltäjä, muusikko ja humoristi. Hän oli klassisen koulutuksen saanut fagotisti. Hänen alter egonsa P. D. Q. Bach on J. S. Bachin suvun kuvitteellinen hulttiopoika. Schickele julkaisi Bachin nimellä klassisen musiikin parodia-albumeita. Hän esiintyi Bach-nimellä 1960-luvulta alkaen. Hänen vakava sävellystuotantonsa jäi Bach- huumorihahmon varjoon.Sakri Pölönen, Klassisen musiikin humoristi Schickele on kuollut. Helsingin Sanomat 19.1.2024 s. B 7 Artikkeli verkossa Schickele teki sovituksia Joan Baezille, sävelsi musikaaliin Oh! Calcutta! ja elokuvaan Hiljainen pako. Hänelle myönnettiin viisi Grammy-palkintoa. ==Lähteet== ==Aiheesta muualla== Luokka:Yhdysvaltalaiset säveltäjät Luokka:Yhdysvaltalaiset fagotistit‎ Luokka:Vuonna 1935 syntyneet Luokka:Vuonna 2024 kuolleet
Göran Pellfolk

Stig Göran Pellfolk (s. 17. huhtikuuta 1949 Vaasa) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 19.1.2024. Pellfolk syntyi autonkuljettaja Frans Birger Pellfolkin ja Elin Helena Nyforsin perheeseen. Hän avioitui 1970 Britt-Inger Mattfolkin kanssa. Pellfolk tuli ylioppilaaksi Vasa svenska lyceumista 1968 ja valmistui rakennustekniikan diplomi-insinööriksi Teknillisestä korkeakoulusta 1973. Hän oli Oy Rakennustoimisto Konte Byggnadsbyrå Ab:n, vuodesta 1990 Oy Konte Ab, toimistoinsinööri 1974–1982 ja toimitusjohtaja 1982–2009 sekä yhtiön hallituksen jäsen, ja Lemminkäinen Talo Oy:n Länsi-Suomen aluejohtaja 2008–2009. Pellfolk on toiminut myös Tekniska Läroverket i Vasan lehtorina ja ja tuntiopettajana 1974–1982. Teollisuusneuvoksen arvonimen hän sai 2005. == Lähteet == Luokka:Suomalaiset insinöörit Luokka:Suomalaiset opettajat Luokka:Suomalaiset yritysjohtajat Luokka:Vuonna 1949 syntyneet Luokka:Elävät henkilöt
Voland Partners

Voland Partners on vuonna 2021 perustettu Pääomasijoitusyhtiö. Perustajaosakkaita ovat Veera Sylvius ja Jyrki Laune sekä aiemmin Siili Solutionsissa työskennelleet Erkka Niemi ja Samuli Siljamäki. Vuonna 2022 julkaistun ensimmäisen rahaston strategiana on sijoittaa suomalaisiin kannattavasti kasvaviin teknologiayhtiöihin. Rahastoon on sijoittanut perinteisten eläkeyhtiöiden ja muiden instituutioiden ohella liuta nimekkäitä teknologiayrittäjiä. Rahastosta on tähän mennessä tehty viisi sijoitusta: Cloud1 Oy (2022), Balanco Oy (2023), Biila Solutions Oy (2023), Consultor Oy:n & Profit Consulting Oy:n yhdistyminen (2024) ja Luxid Group Oy (2024). ==Lähteet== == Aiheesta muualla == * Voland Partnersin verkkosivut Luokka:Suomalaiset pääomasijoitusyhtiöt
Gaston Tissandier

Gaston Tissandier (1843–1899) oli ranskalainen kemisti, meteorologi ja ilmapurjehtija. Hän oli 1864–1874 Pariisissa Union nationalen koelaboratorin johtajana. Tissandier teki ensimmäisen ilmapurjehdusmatkansa 1868 Calais’sta. Hänen muista ilmapurjehduksistaan ovat merkittäviä ensinnäkin se, jonka hän teki 1870 piiritetystä Pariisista, sekä hänen 1875 tekemänsä matka, jolloin hänen nousi 8 600 metrin korkeuteen.Tissandier, Gaston, Tietosanakirja. Osa 9, palsta 1628. Tietosanakirja-osakeyhtiö 1917 ==Teokset== * En ballon pendant le siége de Paris (1871) * Les merveilles de la photographie (1874) * Le grand ballon captif à vapeur de M. Henri Giffard (1878) * Histoire de mes ascensions (1878) * Observations météorologiques en ballon (1879) * Histoire des ballons et des aéronautes célèbres (1887–1889; 2 nid.). ==Lähteet== ==Aiheesta muualla== Luokka:Ranskalaiset kemistit Luokka:Ranskalaiset meteorologit Luokka:Ranskalaiset lentäjät Luokka:Vuonna 1843 syntyneet Luokka:Vuonna 1899 kuolleet
Roa

Roa on taajama Lunnerin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on tasan yksi neliökilometri ja asukasluku 968 vuonna 2023. Lunner Rådhus, Sandsvegen 1, Roa, Lunner kommune.jpg|Lunnerin kunnantalo ==Lähteet== ==Aiheesta muualla== Luokka:Norjan taajamat Luokka:Lunner
Anne Hathaway (Shakespearen vaimo)

Anne Hathaway (1556 – 6. elokuuta 1623) oli englantilaisen runoilija, näytelmäkirjailija ja näyttelijä William Shakespearen vaimo. He menivät naimisiin vuonna 1582, jolloin Hathaway oli 26-vuotias ja Shakespeare 18-vuotias. Hän eli miehensä jälkeen seitsemän vuotta. Hänen elämästään tiedetään hyvin vähän, sekin pääasiassa muutamien lakiasiakirjoissa olevien viittausten perusteella. Hänen persoonallisuutensa ja suhteensa Shakespeareen ovat olleet monien historioitsijoiden ja kirjailijoiden spekuloinnin kohteena. == Elämä == Anne Hathawayn uskotaan varttuneen Shotteryssä, Stratford-upon- Avonin länsipuolella sijaitsevassa kylässä Englannin Warwickshiressä. Hänen oletetaan kasvaneen maalaistalossa, joka oli Hathawayn perheen koti ja joka sijaitsee Shotteryssa ja on nyt kylän tärkein turistikohde. Hänen isänsä Richard Hathaway oli maanviljelijä. Hän kuoli syyskuussa 1581 ja jätti tyttärelleen perinnöksi 6 £ 13s 4d (kuusi puntaa, kolmetoista shillingiä ja neljä penniä), mikä oli maksettava hänelle hänen hääpäivänään. Hänen isänsä testamentissa hänen nimensä mainitaan nimellä "Agnes", minkä vuoksi jotkut tutkijat uskovat, että hänestä tulisi kutsua "Agnes Hathaway". Luokka:Englantilaiset henkilöt Luokka:Kuuluisien henkilöiden puolisot Luokka:William Shakespeare Luokka:Vuonna 1556 syntyneet Luokka:Vuonna 1623 kuolleet
Grua

Grua on taajama Lunnerin kunnassa Akershusin läänissä Norjassa. Taajaman pinta-ala on 0,8 neliökilometriä ja asukasluku 1 587 vuonna 2023. Gruassa oli aiemmin kaivostoimintaa. Siellä louhittiin rautamalmia, sinkkiä ja lyijyä. Hadeland bergverksmuseum I.jpg|Lakkautetun Nyseterin kaivoksen yhteydessä sijaitsee Hadelandin kaivosmuseo. ==Lähteet== ==Aiheesta muualla== Luokka:Norjan taajamat Luokka:Lunner
Harestua

Harestua on taajama Lunnerin kunnassa Akershusin läänissä Norjassa. Taajaman pinta-ala on 1,5 neliökilometriä ja asukasluku 2 475 vuonna 2023. Harestua hp.jpg|Harestuan pysäkki Gjøvikin radan varrella. ==Lähteet== ==Aiheesta muualla== Luokka:Norjan taajamat Luokka:Lunner
Lunner (taajama)

Lunner on taajama Lunnerin kunnassa Akershusin läänissä Norjassa. Taajaman pinta-ala on 0,9 neliökilometriä ja asukasluku 986 vuonna 2023. ==Lähteet== ==Aiheesta muualla== Luokka:Norjan taajamat Luokka:Lunner
Lunnerin kirkko

Lunnerin kirkko () on Lunnerin kunnassa Akershusin läänissä Norjassa sijaitseva kirkko. Se rakennettiin 1100-luvulla. Kirkkoa muutettiin 1700-luvulla purkamalla torni ja osa rakennuksesta ja korvaamalla ne puisilla. Samalla siitä tehtiin ristikirkko. ==Lähteet== ==Aiheesta muualla== Luokka:Norjan kivikirkot kirkko
Gjøvikin rata

Gjøvikin rata () on Norjan rataverkkoon kuuluva rautatie, joka kulkee Oslosta Gjøvikiin. Rata avattiin vuonna 1902 ja sähköistettiin 1963. Sen pituus on 123,5 kilometriä. ==Kuvia== Jaren train station, Gran, Norway, 2008-06-06.jpg|Jarenin rautatieasema Grefsen-stasjon.jpg|Grefsenin rautatieasema Gjoevik Railway Station.jpg|Gjøvikin rautatieasema (Paul Due, 1902) 20210802 GreenCargo.jpg|Tavarajuna ohittaa Sandermosenin aseman ==Lähteet== ==Aiheesta muualla== * Jernbanedirektoratet Luokka:Norjan rautatiet
Maastomerkin väärennys

Maastomerkin väärennys () on Suomen rikoslain 33 luvun 5 pykälässä rangaistavaksi määrätty teko, jossa maastomerkki hävitetään tai sitä muutetaan luvattomasti tarkoituksena maasto-olosuhteiden todistamisen vaikeuttaminen. Esimerkkejä maastomerkin väärennyksestä ovat veden korkeusmerkin siirtäminen tai rajalinjan merkintöjen muuttaminen. Maastomerkin väärennyksestä voidaan tuomita sakkoon tai enintään kahden vuoden vankeusrangaistukseen.Rikoslaki (39/1889), 33 L. 5 § == Lähteet == Luokka:Rikokset
M/S Nordnes

M/S Nordnes on alankomaalaisen Van Oord Marine Services -varustamon rahtialus. Se siirtyi varustamon omistukseen vuonna 2008. Tätä ennen se tunnettiin nimellä M/S Rocknes, kunnes se kaatui Norjan rannikolla Bergenin edustalla 19. tammikuuta 2004. Onnettomuudessa kuoli 18 miehistön jäsentä ja laivasta vuotanut öljy saastutti kymmeniä kilometrejä merenrantaa. Aluksen omisti tuolloin saksalainen Reederei Hans-Jürgen Hartmann -varustamo, ja se kulki Antigua ja Barbudan lipun alla. Borgartingin laamanninoikeuden mukaan onnettomuuden aiheuttivat todennäköisesti navigointivirhe, lastaussääntöjen rikkominen ja huono näkyvyys komentosillalta. Rocknes brattholmen.jpg|M/S Rocknes kaatuneena tammikuussa 2004. ==Lähteet== ==Aiheesta muualla== Nordnes
Tert-butyyliperbentsoaatti

Tert-butyyliperbentsoaatti tai tert-butyyliperoksibentsoaatti (C11H14O3) on orgaanisiin peroksideihin kuuluva aromaattinen orgaaninen yhdiste. Yhdistettä voidaan käyttää esimerkiksi radikaali-initiaattorina tai hapettimena muiden yhdisteiden valmistuksessa. == Ominaisuudet, valmistus ja käyttö== Huoneenlämpötilassa tert-butyyliperbentsoaatti on väritöntä tai kellertävää nestettä. Yhdiste ei liukene veteen, mutta liukenee useisiin orgaanisiin liuottimiin, esimerkiksi dietyylieetteriin, etyyliasetaattiin ja hiilivetyihin. Tert-butyyliperbentsoaatti on voimakas hapetin ja reaktio voi olla kiivas. Yhdiste reagoi voimakkaiden nukleofiilien kuten Grignard- reagenssien kanssa tert-butyylieettereiksi. Jose Sanchez & Terry N. Myers: "Peroxides and Peroxide Compounds, Organic Peroxides", teoksessa Kirk-Othmer Encyclopedia of Chemical Technology, John Wiley & Sons, New York, 2000. Tert- butyyliperbentsoaattia valmistetaan bentsoyylikloridin ja tert- butyylihydroperoksidin reaktiolla emäksisissä oloissa.Agnes Uhl, Mario Bitzer, Hanno Wolf, Dominik Hermann, Sven Gutewort, Matthias Völkl & Iris Nagl: "Peroxy Compounds, Organic", teoksessa Ullmann's Encyclopedia of Industrial Chemistry, John Wiley & Sons, New York, 2018. : Tert-butyyliperbentsoaattia käytetään radikaali-initiaattorina esimerkiksi polyeteenin, polystyreenin ja polyakrylaattien valmistuksessa sekä polyesterihartsien kovetusreaktioissa. Orgaanisen kemian synteeseissä sitä käytetään niin kutsutussa muun muassa Kharasch–Sosnovsky-reaktiossa hapettamaan alkeeneja allyylialkoholeiksi tai hapettamaan oksatsoliiineja oksatsoleiksi tai tiatsoliiineja tiatsoleiksi. == Lähteet == Luokka:Orgaaniset peroksidit
Ruslan Aisin

Ruslan Aisin (, s. 22. huhtikuuta 1980, Uljanovsk) on tataaritaustainen venäläinen politologi ja toimittaja. Ukrainan sotaa kritisoinut Aisin on asetettu Venäjän oikeusministeriön toimesta "ulkomaisten agenttien listalle". Aisin keskittyy vahvasti tataarien ja muiden vähemmistökansojen asemaan Venäjällä. Aisin on ottanut myös kantaa muun muassa talousasioihin sosialistisesta näkökulmasta. Aisin "kunnioittaa syvästi" Vladimir Leniniä, jonka ansiosta Tatarstanin tasavalta (silloinen ASNT) perustettiin. Aisin valmistui vuonna 2003 Kazanin yliopiston tiedekunnasta. Aisin on vuonna 2012 perustetun Poistine -lehden päätoimittaja. Sen tavoitteena on "kohdata älyllisesti olemassa oleva sortojärjestelmä ja globaali epäoikeudenmukaisuus, vastustaa uusliberaalista taloudellista ja poliittista lähestymistapaa sekä etsiä samalla uutta perustaa eri kansallisuuksiin kuuluville ihmisille". Lehdellä on myös Youtube -kanava. ==Lähteet== ==Aiheesta muualla== * Ruslan Aisin - artikkeleita * Poistine * Poistine, Youtube Luokka:Venäläiset toimittajat Luokka:Venäläiset aktivistit Luokka:Vuonna 1980 syntyneet Luokka:Elävät henkilöt
Alaska Airlinesin lento 1282

Alaska Airlinesin lento 1282 oli Alaska Airlinesin Yhdysvaltain maansisäinen reittilento Portlandin kansainväliseltä lentoasemalta Ontarion kansainväliselle lentoasemalle Kaliforniaan. 5. tammikuuta 2024 lentoa operoineen Boeing 737 MAX 9 -tyyppisen lentokoneen valinnaisen hätäuloskäynnin peittänyt suojarakenne irtosi kesken lennon noin 4 800 metrin korkeudessa. Kone palasi ja teki hätälaskun Portlandiin, eikä onnettomuus vaatinut kuolonuhreja. == Lento == Lentokone oli malliltaan Boeing 737 MAX 9, sarjanumeroltaan 67501. Se oli ollut lentoyhtiöllä marraskuusta 2023 lähtien. Lento lähti Portlandin lentoaseman kiitotieltä 28L. National Transportation Safety Boardin lausunnon mukaan koneesta katosi paineistus kello 17.12.33, ja happinaamarit putosivat sekuntia myöhemmin. Kello 17.13 kone laskeutui noin 3 000 metriin ja alkoi kääntyä vasemmalle. Matkustamon paineistus oli noin 72 kilopascalia. Kone laskeutui Portlandin lentoasemalle kello 17.26. == Jälkiseuraukset == Tapaus on tutkinnan alla. NTSB tiedotti 8. tammikuuta tutkivansa lentoarvotallentimen tiedot sekä pyytävänsä apua Boeingilta. Koneen vasemmalta puolelta irronnut ovi löydettiin Portlandista yksityishenkilön pihasta. Tapauksen seurauksena kaikki Yhdysvaltain alueella tai yhdysvaltalaisen lentoyhtiön nimissä operoivat MAX 9 -malliset lentokoneet määrättiin lentokieltoon toistaiseksi. == Lähteet == Luokka:Vuoden 2024 lento- onnettomuudet Luokka:Lento-onnettomuudet Yhdysvalloissa
Madboiali

Madboiali (oik. Alioune Dia ) on suomalainen rap, r’n’b ja afropop -artisti. Hän julkaisi ensimmäisen albuminsa Mielentila syyskuussa 2020 omakustanteisesti. Myöhemmin Madboiali sai levytyssopimuksen Warner Music Finlandilta. Toinen albumi 22 julkaistiin 27. toukokuuta 2022. Albumilla olivat mukana myös Blacflaco, Yeboyah, Jami Faltin ja Stafa. Siltä julkaistiin ennalta singlet En mä tiiä (feat. Blacflaco), Aquafina ja Paranoia. Hän esiintyi kesällä 2022 mm. Weekend-festivaaleilla ja Blockfesteillä. ==Rikokset== Tammikuussa 2024 Itä-Uudenmaan käräjäoikeus tuomitsi Madboialin viidestä törkeästä huumausainerikoksesta ja yhdestä ampuma-aserikoksesta kymmenen vuoden vankeuteen. Rikosvyyhdissä oli syytettynä kuusi henkilöä, joista kaksi vapautettiin kokonaan syytteistä. Käräjäoikeuden tuomio ei ole lainvoimainen. Dia oli yhdessä toisen tuomitun kanssa levittänyt noin seitsemän kilogrammaa kokaiinia, josta hänet tuomittiin 420 000 euron korvauksiin. Toisen syyte­kohdan mukaan Dia oli kahden muun tuomitun kanssa pitänyt hallussaan noin 15 kilogrammaa kokaiinia, josta he ovat levittäneet noin yhdeksän kilo­grammaa. Kuusi kiloa kokaiinia taka­varikoitiin asunnosta lokakuussa 2023. Tästä tekijät tuomittiin korvaamaan valtiolle 543 600 euroa. Lisäksi Dia oli yhdessä kahden muun tuomitun kanssa pitänyt hallussaan ja levittänyt noin 30 kiloa marihuanaa, myöhemmin kymmenen kiloa ja kolmannella kerralla yli 50 kiloa. Syyttäjä piti huumausaine­rikoksia törkeinä. Lisäksi Dia oli yhdessä kahden muun tuomitun kanssa pitänyt hallussaan laittomasti kahta toiminta­kuntoista pistoolia sekä 30 kappaletta patruunoita. ==Viitteet== Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Ševtšenkon piiri (Harkova)

Ševtšenkon piiri () on yksi Ukrainan Harkovan yhdeksästä hallinnollisesta piiristä (kaupunkipiiristä). Ševtšenkon piiri käsittää Harkovan keskustasta pohjoiseen ulottuvan sektorin. Naapureina ovat Harkovan H’olodna Horan piiri lounaassa ja Kiovan piiri idässä. Ševtšenkon piirin pohjoispuolella on Harkovan piiriä, johon koko Harkovan kaupunkikin on kuulunut kesästä 2020 lähtien. Ševtšenkon piiri on perustettu vuonna 1932 ja sen pinta-ala on 62 neliökilometriä. Piirissä oli noin 229 200 asukasta (vuonna 2001?). Vuonna 1989 piirin väkiluku oli 259 587. Piirin aiempi nimi oli Dzeržinskin piiri (), eli piiri oli aiemmin nimetty Tšekan johtajan Feliks Dzeržinskin mukaan. Vuonna 2016 piiri nimettiin uudelleen Taras Ševtšenkon mukaan osana Ukrainan pyrkimystä vapautua kommunismin ajan perinnöstä. Piirissä sijaitsevat muun muassa: * Harkovan metron asemat: Istorytšnyi muzei - Maidan Konstytutsiji, Deržprom - Universytet, Naukova, Botanitšnyi sad, 23 Serpnja, Oleksijivska, Peremoha * Pokrovan katedraali * Uspenskin katedraali * Harkovan eläintarha * Deržprom * Harkovan kansallinen yliopisto * Harkovan kansallinen radioelektroniikan yliopisto == Lähteet == ==Aiheesta muualla== * Ševtšenkon piirin rajat Open Street Map -kartalla *